المستوى ديال الوعي د عباد الله و انعدام المسؤولية الفردية ماكاتعطيكش انسان تقدر طلقو و يحتارم الاجراءات الوقائية راسو ! بلا مايخاف من بوليسي بلا مايحضيه مخزني بلا مايخاف من شي بروصي ! للاسف مازال بزاف ديال المغاربة كايحركهم الخوف ! كايخاف من الجوع كاينوض يخدم ! كايخاف من باه و مو كايمشي يقرا ! كاتخاف من خوها كادخل لدارهم بكري ! كايخاف من مو كايطلق مرتو ! كايخاف من البوليسي ديال المرور كايحتارم السطوب و الضو الاحمر ! كايخاف من البروصي كايدير السمطة ! أما لاجات عليه هوا بوحدو ! ناضت شي نهار الدولة و قالت ليك هاد السيمانة غانخليوكم تعيشو بلا بوليس بلا مخازنية بلا جوندارم و الله تايبان ليك بنادم غادي فسونس آنتيردي وسط ميات طوموبيل و بلا سمطة ! الفوضى غادي تنوض و غاتشوف شي تهيميج ماعمرك شفتيه ! و هادشي لي واقع دابا مع كورونا ! بنادم غي سمع تخفيف الاجراءات ناض كايجري لاح الماسك فالزبل و خرج كايتعانق مع عباد الله ! ماسوقوش هوا لا ففيروس ! لا فتونس ! لا فالسلالة الجديدة … راه هاز فوطتو و كايدور فالسعيدية لي تلاقاه كايسلم عليه بربعة د البوسات !